burgasdotpro/wikipedia huggingface dataset:
City of London

Londýnske City (anglicky City of London) je malá časť Veľkého Londýna. Moderná konurbácia vznikla rozširovaním mesta z City a blízkeho Westminsteru, ktorý bol sídlom kráľovského dvora.
Dnes je City finančným centrom Londýna, aj keď z jeho vplyvu mu uberá Canary Wharf. Často sa označuje iba ako City, alebo Square Mile, čo vyjadruje približne jeho rozlohu (2,6 km²). V stredoveku bolo City synonymom pre Londýn, ale v súčasnosti sa označenie Londýn používa pre celé mesto obklopujúce City. City je súčasťou centra Londýna, ale s výnimkou finančného centra je väčšina funkcií správy hlavného mesta sústredená do West Endu. Počet obyvateľov trvalo žijúcich v City je asi 8 000, ale denne sem prichádza za prácou asi 300 000 ľudí.
Florian Mayer

Florian Mayer (* 5. október 1983, Bayreuth, Nemecko) je súčasný nemecký profesionálny tenista. Počas svojej profesionálnej kariéry ešte nevyhral ani jeden turnaj ATP.
Fabrice Santoro

Fabrice Santoro (* 9. december 1972, Tahiti, Francúzska Polynézia) je súčasný francúzsky profesionálny tenista. Počas svojej kariéry vyhral 6 turnajov ATP v dvojhre a 24 turnajov vo štvorhre.
Guraidú (Káfu)

Guraidú () je jeden z obývaných ostrovov na atole Káfu na Maldivách. Počet obyvateľov je 1 484 (jún 2006), dĺžka ostrova 675 m, šírka 500 m. Vzdialenosť od hlavného mesta Male je 31,88 km.
Himmafusi

Himmafusi () je jeden z obývaných ostrovov na atole Káfu na Maldivách. Počet obyvateľov je 865 (jún 2006), dĺžka ostrova 900 m, šírka 750 m. Vzdialenosť od hlavného mesta Male je 17,27 km.
Audit (fungovanie organizácie)

Audit je kritické skúmanie operácie, konkrétnej činnosti alebo všeobecnej situácie subjektu, ktoré sa spravidla opiera o stanovené a odporúčané normy a techniky príslušnej profesnej organizácie, je uskutočňované prostredníctvom preštudovania, kontrol alebo overovaní rozhodnutí a dokumentov manažmentu alebo ich zhody so zákonmi, normami alebo stanovenými pravidlami, a ktoré spravidla vedie k tomu, že audítor zostaví na konci audítorskej práce písomné oznámenie, v ktorom uvedie svoj názor, stanovisko, záver alebo odporúčania či opatrenia, ktoré treba prijať.
Termín celosvetovo vznikol v oblasti finančného účtovníctva (a napr. v slovenskom práve sa používa práve v tomto užšom význame - pozri audit (účtovná závierka)), ale neskôr sa rozšíril do ostatných oblastí (environmentálny audit, audit kvality, audit počítačovej bezpečnosti a pod.).
Hurá

Hurá () je jeden z obývaných ostrovov na atole Káfu na Maldivách. Počet obyvateľov je 748 (jún 2006), dĺžka ostrova 850 m, šírka 300 m. Vzdialenosť od hlavného mesta Male je 21,2 km.
Kásidú

Kásidú () je jeden z obývaných ostrovov na atole Káfu na Maldivách. Počet obyvateľov je 1 961 (jún 2006), dĺžka ostrova 2 825 m, šírka 1 025 m. Vzdialenosť od hlavného mesta Male je 87,54 km.
Nachádza sa ako jediný ostrov na rovnomennom atole, no administratívne patrí pod atol Káfu. Je piatym najväčším ostrovom v súostroví Maldív. Je dobre známy kokosovými orechmi.
Máfusi (Dálu)

Máfusi je neobývaný ostrov na atole Dálu na Maldivách.
Tulusdú

Tulusdú () je jeden z obývaných ostrovov na atole Káfu na Maldivách. Je hlavným mestom atolu. Počet obyvateľov je 852 (jún 2006), dĺžka ostrova 975 m, šírka 650 m. Vzdialenosť od hlavného mesta Male je 28,24 km.
Philipp Kohlschreiber

Philipp Kohlschreiber, celým menom "Philipp Eberhard Hermann Kohlschreiber" (* 16. október 1983, Augsburg, Nemecko) je súčasný nemecký profesionálny tenista. Počas svojej kariéry vyhral 8 turnajov ATP v dvojhre a 7 turnajov vo štvorhre.
Ticino (kantón)

Ticino [tičíno] (po taliansky) alebo Tessin [tese(n)] (po francúzsky) alebo Tessin [tesin] (po nemecky) je kantón, ktorý sa nachádza na juhu Švajčiarska. Hlavným jazykom, ktorým sa tu obyvatelia dorozumievajú je takmer pre celý kantón taliančina (okrem územia Bosco Gurin, kde sa používa nemčina). Kantón na juhu hraničí s Talianskom. Spolu s kantónom Graubünden tvorí oblasť, ktorej sa hovorí "Talianske Švajčiarsko" (taliansky hovoriace Švajčiarsko). Aj lombardské dialekty sú tu rozšírené, ale nemajú oficiálne postavenie. 
Meno Ticino dostal kantón podľa rieky Ticino (prítok Pádu). 
V kantóne sa nachádzajú dve veľké jazerá – Luganské jazero a jazero Maggiore. Hlavným poľnohospodárskym produktom je víno, hlavne odroda červeného vína Merlot.
Ticino

Ticino môže byť:
Jelšava (potok)

Jelšava je potok na dolnej Orave, na území okresu Dolný Kubín. Je to pravostranný prítok Oravy, meria 5,1 km a je tokom IV. rádu.
Prameň.
Pramení v Oravskej Magure, v geomorfologickom podcelku Kubínska hoľa, na východnom svahu Čierneho vrchu (1 319,0 m n. m.) v nadmorskej výške cca 1 190 m n. m., v lokalite Babínska. 
Opis toku.
Tečie v podstate severojužným smerom, v pramennej oblasti na krátkom úseku najprv na juhovýchod. Následne vteká do Oravskej vrchoviny, stáča sa na juh a sprava priberá prítok z juhovýchodného svahu Kubínskej hole (1 346,4 m n. m.). Potom sa stáča k juhovýchodu a vytvára výrazný oblúk prehnutý na východ, pričom z ľavej strany priberá najprv prítok z juhozápadného svahu Sopúškov (769,8 m n. m.) a potom krátky prítok zo západného svahu Homôľky (740,7 m n. m.). Z pravej strany ďalej priberá krátky prítok z južného úpätia Vtáčnika (769,1 m n. m.) a preteká osadou Jelšava, kde zľava priberá prítok z juhozápadného svahu Homôľky. Na území mesta Dolný Kubín ústi v nadmorskej výške približne 480 m n. m. do Oravy.
Racibor

Racibor je potok na dolnej Orave, na území okresu Dolný Kubín. Je to pravostranný prítok Oravy, meria 4,3 km a je tokom IV. rádu.
Prameň.
Pramení v Oravskej Magure, v podcelku Kubínska hoľa, priamo pod hlavným hrebeňom pohoria, východne od Dvoch pňov (1 204,2 m n. m.) v nadmorskej výške približne 1 140 m n. m. 
Opis toku.
Od prameňa tečie sprvu na juhovýchod, potom sa prechodne stáča na juh, z pravej strany priberá prítok (1,7 km) spod Dvoch pňov (1 204,2 m n. m.) a spoločne vytvárajú vejárovitú štruktúru toku s početnými prítokmi v pramennej oblasti. Následne sa potok stáča na juhovýchod a pokračuje v Oravskej vrchovine. Pri horárni Zadný Racibor priberá pravostranný prítok zo severného svahu Sopúškov (769,9 m n. m.) a na dolnom toku, pri horárni Predný Racibor, ďalší pravostranný prítok spod kóty 759,5 m. Vzápätí sa medzi Širokou a Oravským Podzámkom vlieva v nadmorskej výške cca 497 m n. m. do Oravy.
Račová

Račová je potok na dolnej Orave, v severnej časti okresu Dolný Kubín. Je to pravostranný prítok Oravy, meria 5,7 km a je tokom IV. rádu. Na sútoku Oravy s Račovou leží Oravský Podzámok.
Prameň.
Pramení v Oravskej Magure, v podcelku Budín, na severozápadnom svahu Javorovej (1 076 m n. m.) v nadmorskej výške cca 900 m n. m.
Opis toku.
Od prameňa tečie juhozápadným smerom, výrazne esovito sa stáča a z pravej strany priberá prítok z južného svahu Poľany (898,9 m n. m.). Potom vstupuje do Oravskej vrchoviny, zľava priberá prítok zo západného svahu Javorovej a z tej istej strany tiež krátky prítok spod Bobkova. Následne vyberá významný pravostranný prítok (1,8 km) z východného svahu Príslopu (1 032,1 m n. m.) s výrazným vejárov početných prítokov. Ďalej vytvára oblúk ohnutý na západ, z pravej strany priberá svoj najdlhší prítok (583,1 m n. m.; 2,4 km) prameniaci východne od kóty 1 159,6 m, vzápätí z tej istej strany krátky prítok prameniaci východne od kóty 830,8 m a pokračuje juhojuhovýchodným smerom. Na dolnom toku priberá postupne niekoľko prítokov: ľavostranný spod Uhliska, pravostranný spod kóty 759,2 m, opäť ľavostranný zo severozápadného svahu Drviska (733,2 m n. m.) a napokon krátky pravostranný prítok spod kóty 759,2 m. Potom preteká intravilánom obce Oravský Podzámok, podteká hradné bralo Oravského hradu na ľavom brehu a v blízkosti centra obce ústi v nadmorskej výške 502 m n. m. do Oravy.
Potok sprevádza štátnu cestu I/78 zo sedla Príslop (807,7 m n. m.) do Oravského Podzámku a na dolnom toku križuje cestu I/59.
Skalický potok

Skalický potok môže byť:
Bitka o Sevastopoľ

Bitka o Sevastopoľ môže byť:
Označenie pre viaceré bojové operácie:
Film:
Lubuské vojvodstvo

Lubuské vojvodstvo je jedným zo 16 vojvodstiev Poľska. Nachádza sa na západe krajiny.Vzniklo v roku 1999 na území vojvodstiev: gorzowského, zielonogórského a časti leszczyńského.Vojvodstvo susedí s:
Powiaty mestské.
Zoradené podľa počtu obyvateľov z 31. decembra 2004:
Mestá.
Vo vojvodstve je 42 miest, z nich dve majú práva powiat (Gorzów Wielkopolski, Zielona Góra). Mestá sú zoradené podľa počtu obyvateľov, podľa GUS z 31. decembra 2010. V zátvorke je uvedená rozloha mesta.
Ochrana prírody.
Na území vojvodstva je 51 rezervácií, chránených je 1 510 prírodných pamiatok.
Jesper Strömblad

Clas Håkan Jesper Strömblad (* 28. november 1972, Göteborg, Švédsko) je švédsky hudobník, gitarista skupín Dimension Zero a The Resistance.
Najviac známy je ako zakladateľ a bývalý gitarista / bubeník / klávesista švédskej melodic death metalovej kapely In Flames, gitarista skupiny Sinergy basista z Ceremonial Oath a bubeník HammerFall. V roku 2013 nastúpil do kapely Nightrage ako štúdiový gitarista.
V marci 2004 bol Jesper (spolu s Björnom Gelotte) časopisom Guitar World zaradený na 70 priečke z 100 najväčších heavy metalových gitaristov všetkých čias.
Skalický potok (prítok Oravy)

Skalický potok je potok na dolnej Orave, v severnej časti okresu Dolný Kubín. Je to pravostranný prítok Oravy, má dĺžku 3,6 km a je tokom IV. rádu. 
Prameň.
Pramení v Oravskej Magure, v podcelku Budín, na južnom svahu Javorovej (1 076 m n. m.) v nadmorskej výške cca 940 m n. m.
Opis toku.
Potok tečie na hornom toku juhovýchodným smerom, vstupuje do Oravskej vrchoviny, sprava priberá prítok spod Javorovej, potom zľava prítok zo západného svahu Príkreho (811,7 m n. m.) a znovu sprava prítok z východného svahu Skalice (862,7 m n. m.). Následne pokračuje severojužným smerom, podteká štátnu cestu I/59 a v blízkosti obce Horná Lehota sa v nadmorskej výške približne 517 m n. m. vlieva do Oravy.
Dubový potok

Dubový potok môže byť:
Nine Inch Nails

Nine Inch Nails známy tiež pod skratkami NIN či NIИ sú americká rocková skupina založená v Clevelande v Ohio v roku 1988 frontmanom Trentom Reznorom. Reznor je jej jediný stály člen od vzniku.Terajšiu zostavu tvorí dvojica Trent Reznor a Atticus Ross.
Ich žáner sa dá charakterizovať ako industrial rock, alebo alternatívny rock.
Dubový potok (prítok Oravy)

Dubový potok je potok na dolnej Orave, v severnej časti okresu Dolný Kubín. Je to pravostranný prítok Oravy, meria 4,3 km a je tokom IV. rádu. 
Prameň.
Pramení v Oravskej Magure, v podcelku Budín, na južnom svahu Čistého grúňa (1 082,2 m n. m.) v oblasti Pálenice, v nadmorskej výške približne 980 m n. m.
Opis toku.
Najprv tečie juhovýchodným smerom, v pramennej oblasti priberá krátky prítok zľava z oblasti Pálenice a vstupuje do Oravskej vrchoviny. Ďalej pokračuje juhojuhovýchodným smerom, z ľavej strany priberá najprv prítok z južného svahu Bacharovej (971,6 m n. m.) a potom zo severného svahu Stojkova (810,3 m n. m.). Na dolnom toku už tečie severojužným smerom, sprava priberá krátky prítok zo severovýchodného svahu Vrátní (783,8 m n. m.) a na okraji obce Sedliacka Dubová ústi v nadmorskej výške cca 519 m n. m. do Oravy.
Dirk Verbeuren

Dirk Verbeuren je zakladateľ francúzskej progresívnej death metalovej skupiny Scarve a bubeníkom v švédskej metalovej kapele Soilwork.
Spolupracoval aj s kapelami Aborted a Sybreed. Dirk hrá produktoch značky Tama a MEINL.
Budín (rozlišovacia stránka)

Budín môže byť:
Philippe Pétain

Henri Philippe Benoni Omer Joseph Pétain (* 24. apríl 1856, Cauchy-à-la-Tour† 23. júl 1951, Port-Joinville), známy aj ako Philippe Pétain alebo Maršal Pétain, bol francúzsky generál a neskôr hlava Vichystického Francúzska.
Život.
Narodil sa v Cauchy-à-la-Tour na severe Francúzska. V roku 1876 vstúpil do armády, absolvoval viaceré vojenské školy vrátane École spéciale militaire v Paríži. Počas prvej svetovej vojny sa vyznamenal v prvej bitke na Marne aj počas bitky o Verdun. Vďaka svojim vojenským schopnostiam a veľkej popularite sa v roku 1917 stal vrchným veliteľom francúzskej armády. Po vojne dosiahol v roku 1934 post ministra vojny. Nasledujúci rok sa stal štátnym sekretárom, v tejto funkcii presadzoval politiku appeasementu voči Nacistickému Nemecku.
Na začiatku druhej svetovej vojny ho ministerský predseda Paul Reynaud spolu s generálom Maximom Weygandom a plukovníkom de Gaullom uviedol do funkcie vo vojenskej rade. Toto trio malo za úlohu vniesť do francúzskej armády novú silu a patriotizmus. Ale sociálne a politické roztrieštenie vo Francúzsku bolo príliš veľké, ochota obyvateľstva postaviť sa Nemcom na odpor nebola veľká. Mocné útoky Wehrmachtu nakoniec zmarili všetky snahy Francúzov o obranu krajiny. Práve v tej dobe vtedajší prezident Albert Lebrun vyzval Pétaina, aby po rezignácii Maxima Weyganda vytvoril novú vládu. 22. júna podpísal s Nemeckom prímerie, ktoré prenechávalo nacistom kontrolu nad severom a západom krajiny, vrátane Paríža a celého atlantického pobrežia. Zvyšok, asi 2/5 krajiny, však zostal neokupovaný, novým administratívnym centrom sa stalo mesto Vichy (Paríž de jure zostal hlavným mestom).
Po vojne bol odsúdený na trest smrti za vlastizradu. Generál de Gaulle (ktorý nastúpil na Pétainovo miesto po konci 2. svetovej vojny) mu trest zmiernil na doživotné väzenie.
Pétain zomrel 23. júla 1951 vo veku 95 rokov, počas internácie na ostrove Yeu, kde bol i pochovaný.
Kontroverzia.
Pétain bol pre svoje zásluhy v prvej svetovej vojne vo Francúzsku oslavovaný ako hrdina. Pre kolaboráciu s nacistami (spojenú s mnohými nevynútenými činmi, ktoré často porušovali ľudské práva mnohých obyvateľov krajiny) však bol zatratený ako vlastizradca. Dodnes je obvinenie z "pétainizmu" vážnou politickou urážkou.
Dlžiansky Cickov

Dlžiansky Cickov je potok na dolnej Orave, v severovýchodnej časti okresu Dolný Kubín. Je to pravostranný prítok Oravy, meria 5,2 km a je tokom IV. rádu.
Prameň.
Pramení v Oravskej Magure, v podcelku Budín, na južnom svahu Prípora (1 105,8 m n. m.) v nadmorskej výške približne 995 m n. m. 
Opis toku.
V pramennej oblasti tečie severojužným smerom, zľava priberá prítok z juhovýchodného svahu Prípora a sprava prítok spod hrebeňa Babínskej hole. Z pravej strany potom priberá prítok z juhovýchodného svahu Čistého grúňa (1 082,2 m n. m.) a pokračuje juhovýchodným smerom, pričom postupne priberá viaceré prítoky z oboch strán. Z ľavej strany priberá najprv dva krátke prítoky v lokalite Pod Magurou, nasleduje prítok spod Horného ovadova, prítok zo západného svahu Búčia (894,0 m n. m.), pričom vteká do geomorfologického celku Oravská vrchovina a ďalej priberá prítok z južného svahu Búčia a z južného svahu Vysokého grúňa (848,7 m n. m.). Z pravej strany priberá prítok z východného svahu Bacharovej (971,6 m n. m.), zo severovýchodného svahu Poľán (881,8 m n. m.) a napokon prítok (na ňom vodopád) z východného svahu Stojkova (810,3 m n. m.). Do Oravy sa vlieva medzi obcami Dlhá nad Oravou a Krivá v nadmorskej výške cca 533 m n. m.
Podbielsky Cickov

Podbielsky Cickov je potok na hornej Orave, v západnej časti okresu Tvrdošín. Je to pravostranný prítok Oravy, meria 6,5 km a je tokom IV. rádu.
Prameň.
Pramení v Oravskej Magure, v podcelku Budín, na juhovýchodnom svahu Budína II. (1 184,6 m n. m.) v nadmorskej výške cca 950 m n. m. 
Opis toku.
Od prameňa tečie na krátkom úseku sprvu na juh, priberá tri krátke prítoky v lokalite Za Pavlovou a stáča sa viac na juhojuhozápad. Vstupuje do Oravskej vrchoviny, z pravej strany priberá prítok z juhovýchodného svahu Šubovky (1 127,5 m n. m.), zľava prítok z juhozápadného svahu Petrovky (942 m n. m.) a následne sprava svoj najvýznamnejší prítok, Čiernu mláku. Potom sa potok stáča juhovýchodným smerom a z oboch strán priberá niekoľko prítokov. Z ľavej strany priberá prítok z juhozápadného svahu Čížikovej (925,2 m n. m.), prítok (621,3 m n. m.) z južného svahu Čížikovej; z pravej strany postupne prítok z východného svahu Prípora (1 105,8 m n. m.), z oblasti Horného ovadova, z východného svahu Búčia (894,0 m n. m.) a napokon dva prítoky zo severného svahu Vysokého grúňa (848,7 m n. m.). Po pribratí posledného prítoku sa oblúkom stáča na východ, podteká železničnú trať Kraľovany – Trstená a južne od obce Podbiel ústi v nadmorskej výške približne 545 m n. m. do Oravy.
Dolinou potoka vedie spevnená cesta z Podbiela až do lokality Pod Magurou a tiež lyžiarska turistická trasa Podbiel - údolie Podbielskeho Cickova - Petrovka.
Ráztoka (prítok Oravy)

Ráztoka je potok na hornej Orave, v západnej časti okresu Tvrdošín. Je to pravostranný prítok Oravy, meria 6,9 km a je tokom IV. rádu.
Prameň.
Pramení v Oravskej Magure, v podcelku Budín, na severozápadnom svahu Priehýb (978,0 m n. m.) v nadmorskej výške približne 915 m n. m. 
Opis toku.
V pramennej oblasti tečie juhozápadným smerom, po pribratí pravostranného prítoku prameniaceho východne od kóty 1 058,6 m sa postupne stáča a pokračuje juhovýchodným smerom. Vteká do Oravskej vrchoviny, zľava priberá prítok z južného svahu Priehýb, sprava prítok z východného svahu Budína (1 221,4 m n. m.) a ďalej opäť zľava postupne tri prítoky: krátky prítok (686,8 m n. m.) z lokality Črchľa, prítok z južného svahu Javorového vrchu (1 076,1 m n. m.) a prítok prameniaci severozápadne od kóty Vrch (717,7 m n. m.). Následne preteká cez Zemiansku Dedinu, z pravej strany priberá svoj najvýznamnejší prítok, Hldočín a potok sa stáča na východ, pričom vytvára oblúk prehnutý na juh. Ďalej priberá Suchý potok zľava, mení smer toku na juhovýchod, preteká chatovou oblasťou a medzi Nižnou a Tvrdošínom ústi v nadmorskej výške cca 563 m n. m. do Oravy.
Europe (skupina)

Europe je švédska hard rocková skupina. Skupina bola založená v roku 1979 pod názvom "Force". Prvý veľký úspech zaznamenala skupina v roku 1982 na súťaži Rock-SM, kvôli ktorej si zmenila názov na "Europe".
História.
Prvý album "Europe", ktorý skupina vydala v roku 1983 zaznamenal pozornosť najmä vo Švédsku a Japonsku. Po vydaní druhého albumu "Wings of Tomorow" začala skupina spolupracovať s medzinárodnou spoločnosťou CBS. V roku 1986 Europe vydali svoj doteraz najúspešnejší album - "The Final Countdown", s rovnomennou titulnou skladbou, ktorá sa stala jedným z najväčších hudobných hitov. Skladba sa okamžite vyšplhala na prvú priečku hitparád 26 krajín sveta. Hneď za ňou sa ocitla skladba „Carrie“ z toho istého albumu. Kapela vydala ešte ďalšie dva albumy, v roku 1988 "Out Of This Worlds", a o dva roky neskôr "Prisoners In Paradise".
V roku 1992 sa skupina rozišla. Presne po trinástich rokoch - v roku 2004 sa ale kapela znova dala dokopy v zložení zo svojich najslávnejších čias a vydala album "Start From the Dark". V roku 2006 pribudol album "Secret Society".
Hldočín

Hldočín je potok na hornej Orave, v západnej časti okresu Tvrdošín. Je to pravostranný prítok Ráztoky, má dĺžku 4,6 km a je tokom V. rádu.
Prameň.
Pramení v Oravskej Magure, v podcelku Budín, na juhovýchodnom svahu Budína (1 221,4 m n. m.) v nadmorskej výške približne 895 m n. m. 
Opis toku.
Najprv tečie na krátkom úseku na juh, v lokalite Petrovka sprava priberá prítok z JJV úpätia Budína a stáča sa juhovýchodným smerom, pričom vstupuje do Oravskej vrchoviny. Z pravej strany priberá dva krátke prítoky zo severovýchodného svahu Petrovky (942 m n. m.), preteká lokalitou Na Skaliciach a opäť sprava priberá prítok zo západného svahu Lučivného vrchu (840,7 m n. m.), z lokality Za Lučivným a stáča sa na východ, pričom sa výraznejšie vlní. Zľava ešte priberá Blážik, vteká do intravilánu Zemianskej Dediny a na jej západnom okraji ústi v nadmorskej výške cca 615 m n. m. do Ráztoky.
Ráztoky (prítok Chlebnického potoka)

Ráztoky je potok na dolnej Orave, vo východnej časti okresu Dolný Kubín. Je to pravostranný prítok Chlebnického potoka, meria 4,1 km a je tokom V. rádu.
Prameň.
Potok pramení v Skorušinských vrchoch, v geomorfologickom podcelku Kopec, na južnom svahu Turínka (1 003,6 m n. m.) v nadmorskej výške cca 940 m n. m.
Opis toku.
Od prameňa tečie na západ, sprava priberá dva krátke prítoky z juhozápadných svahov Turínka, vstupuje do Oravskej vrchoviny, pričom vytvára oblúk vypnutý na sever. Ďalej pokračuje opäť západným smerom, zľava priberá svoj najdlhší prítok (Klinkový potok) zo západného svahu Blata (1 138,1 m n. m.), viac rozširuje svoje koryto, z ľavej strany priberá prítok zo severozápadného svahu Hrba (771 m n. m.) zvaný Oblazník a sprava prítok z juhozápadného svahu Kálaného (852,7 m n. m.). Napokon preteká časťou obce Chlebnice, kde sa v nadmorskej výške približne 562 m n. m. vlieva do Chlebnického potoka.
Považské strojárne

Považské strojárne (staršie názvy pozri nižšie) bol podnik na Slovensku so sídlom v Považskej Bystrici, počas socializmu významný strojársky podnik, od roku 2000 v konkurze. V 80. rokoch mal závody v Kolárove, Rajci a Čalove a vyrábal valivé ložiská, obrábacie a tvárniace stroje, jednoúčelové stroje, motocykle, skútre a mopedy so značkou Manet, Tatran, Babetta a Jawa , prúdové motory pre letecký priemysel, prevodové skrine pre traktory a pre poľnohospodárske, cestné a stavebné stroje. Považské strojárne zamestnávali až 15 000 pracovníkov.
Názvy a právne formy.
Pozn.: (*)to bola dcéra podniku Reichswerke AG für Erzbergbau und Eisenhütten Hermann Göring
Šachar Peerová

Šachar Peerová ( "שחר פאר", "Shahar Pe'er";* 1. máj 1987, Jeruzalem, Izrael) je izraelská profesionálna tenistka. Počas svojej kariéry vyhrala 5 turnajov WTA v dvojhre a 3 turnaje vo štvorhre. 
V roku 2008 získala slovenský pas. Jej stará mama Juliana Ecksteinová pochádza zo Stredy nad Bodrogom, starý otec z Varína. Slovenské pasy majú aj jej súrodenci - brat Šlomi a sestra Šani, všetci traja ich získali na žiadosť starej mamy. Športu sa venovali aj jej rodičia, matka Aliza bola atletickou šprintérkou, otec Dovik majstrom Jeruzalema v plávaní.
Peerovú viedol od júna 2008 do konca novembra slovenský tréner Martin Hromec.
Vo februári 2009 nedostala z politických dôvodov vízum do Spojených arabských emirátov, kde sa mala zúčastniť na turnaji Dubai Tennis Championships
 Peerová v tomto prípade odmietla využiť svoj slovenský pas a trvala na použití izraelského. Prezident WTA Larry Scott vyjadril svoje hlboké sklamanie nad rozhodnutím Spojených arabských emirátov.
Vera Igorevna Zvonariovová

Vera Igorevna Zvonariovová, , v slovenských médiách uvádzaná ako Zvonarevová (* 7. september 1984, Moskva, Rusko) je ruská profesionálna tenistka. Počas svojej kariéry vyhrala 12 turnajov WTA v dvojhre a 16 turnajov vo štvorhre.
Formový piesok

Formový piesok je špeciálny druh piesku určený na výrobu zlievárenských foriem. 
Vzhľad a vlastnosti.
Formový piesok na oceľ je obyčajne čiernej farby a ak má správnu vlhkosť, tak po stlačení stvrdne na kameň. Po odliatí sa dá ale dobre recyklovať, viac menej do 100%, avšak existujú straty preto sa nejaké to množstvo dokupuje.
Ak nemá správnu vlhkosť, môže sa forma, najmä pri veľkých obrobkoch, rozpadnúť a oceľ alebo kov môže vytiecť.
Bodufuladú

Bodufuladú () je jeden z obývaných ostrovov na atole Alif Alif na Maldivách. Počet obyvateľov je 601 (jún 2006), dĺžka ostrova 300 m, šírka 300000 m. Vzdialenosť od hlavného mesta Male je 81,81 km.
Bodufuladú je malý, ale krásny ostrov obklopený mnohými hotelmi určenými pre turizmus.
Andrej Viktorovič Markov

Andrej Markov, celým menom Andrej Viktorovič Markov (*20. december 1978, Voskresensk, ZSSR) je bývalý ruský hokejový obranca, ktorý hrával v NHL za Montreal Canadiens. Markov hokejovo vyrastal v tíme Chimik Voskresensk v Moskovskej oblasti. Markova si vybral v drafte v roku 1998 tím Montreal Canadiens v 6. kole. Do NHL sa dostal až v roku 2000, pričom jediný tím za ktorý hral bol práve Montreal. Markov bol považovaný za jedného z najlepších ruských obrancov. Často ho tréner Montrealu využíva aj na presilovky, kde tvoril efektívnu dvojicu s Sheldonom Sourayom.
Počas lockoutu hral za tím ruskej superligy Dinamo Moskva.
28. mája 2007 podpísal 4-ročnú zmluvu s Canadiens. V sezónach 2007-08 a 2008-09 sa predstavil v zápase hviezd NHL. Od roku 2017 pôsobil v ruskej KHL. 16. apríla 2020 oznámil, že ukončil svoju aktívnu kariéru.
Reprezentácia.
Reprezentoval Rusko v mládežníckych kategóriách - na Majstrovstvách Európy do 18 rokov 1996, MS do 20 rokov v rokoch 1997 a 1998. V seniorských kategóriach reprezentoval Rusko na Majstrovstvách sveta v rokoch 1999, 2000, 2005, 2007 a 2008, na Svetovom pohári v rokoch 2005 a 2016 a na troch Zimných olympijských hrách: 2006 v Turíne, 2010 vo Vancouveri a 2014 v Soči.
MS 2007.
Tréner Viačeslav Bykov ho nominoval na domáci šampionát v Rusku.
George Gamow

George Gamow, , (* 4. marec 1904, Odesa, Ruské impérium, dnes Ukrajina – † 20. august 1968, Boulder, USA) bol americký fyzik ukrajinského pôvodu, ktorý predpovedal existenciu reliktového žiarenia.
Životopis.
Základy z oblasti fyzikálneho vzdelania získal v Odese. Roku 1926 ukončil štúdium na Leningradskej univerzite a v rokoch 1931 – 1933 pracoval v leningradskom fyzikálnom ústave. V roku 1934 G. Gamow odišiel do Spojených štátov, kde do roku 1956 prednášal na George Washington University, potom na University of Colorado. Zaoberal sa kvantovou mechanikou, atómovou a jadrovou fyzikou, astrofyzikou a kosmológiou. V roku 1928 vysvetlil mechanizmus alfa rozpadu. Ako prvý prišiel s teóriou vzniku vesmíru, ktorú jeho odporca Fred Hoyle posmešne označil ako „veľký tresk“ (). Túto teóriu v roku 1965 potvrdili americkí astronómovia.
Šarý grúň

Šarý grúň (v hovorovej slovenčine "šarý" = sivý) je potok na dolnej Orave, na území okresu Dolný Kubín. Je to ľavostranný prítok Oravy, meria 4,6 km a je tokom IV. rádu.
Prameň.
Pramení v Oravskej vrchovine na severnom svahu Rakytinky (808 m n. m.) v nadmorskej výške cca 730 m n. m., juhovýchodne od obce Pribiš. 
Opis toku.
Od prameňa tečie na sever, niekoľkokrát sa esovito stáča, sprava priberá krátky prítok prameniaci severne od kóty 786,4 m a zľava z oblasti Paseky. Nasledujú dva krátke pravostranné prítoky zo západného úpätia Ďavčovky (815,5 m n. m.), potom tri krátke ľavostranné prítoky prameniace východne od kóty 720,0 m v lokalite Stotina, opäť pravostranný prítok z oblasti Humienca a z tej istej strany prítok (542,0 m n. m.) zo severozápadného úpätia Jastrabia (823,6 m n. m.). Napokon sa potok stáča severozápadným smerom a pri obci Horná Lehota ústi v nadmorskej výške približne 509 m n. m. do Oravy.
Malatinský potok

Malatinský potok je potok na dolnej Orave, na území okresu Dolný Kubín. Je to ľavostranný prítok Chlebnického potoka, meria 3,6 km a je tokom V. rádu.
Prameň.
Pramení v Oravskej vrchovine na severnom svahu Vrchov (927,4 m n. m.) v nadmorskej výške približne 810 m n. m., severovýchodne od obce Malatiná. 
Opis toku.
Od prameňa tečie sprvu na severovýchod, následne vytvára oblúk prehnutý na východ, zľava priberá prítok najprv prítok z oblasti Pod bučkami, potom sprava prítok z juhozápadného svahu Ostrého vrchu (877,4 m n. m.) a opäť ľavostranný prítok z oblasti Pod bučkami. Ďalej pokračuje smerom na sever, z ľavej strany priberá prítok z východného svahu Rakytinky (808 m n. m.) a stáča sa severovýchodným smerom. Zľava priberá krátky prítok z oblasti Kapustísk, potom prítok z južného svahu Ďavčovky (815,5 m n. m.), následne svoj najvýznamnejší prítok, Sakalov sprava a napokon opäť zľava prítok z juhovýchodného úpätia Ďavčovky. Ďalej preteká obcou Chlebnice a v blízkosti centra obce ústi v nadmorskej výške cca 579 m n. m. do Chlebnického potoka.
Egbert

Egbert (* 775 – † 839) bol kráľ Wessexu z dynastie západosaských panovníkov, ktorý bol roku 827 vymenovaný za panovníka celého Anglicka. 
Počas celého svojho vládnutia viedol neustále výboje proti stále sa držiacim Keltom v okolí Cornwallu. 
Ako bolo v tom období pravidelným zvykom, nenachádzal nepriateľov iba v radoch cudzincov, ale aj vo svojich vlastných a jedným z jeho úhlavných rivalov o trón bol kráľ Offa (757 – 796) z Mercie. Ten vybudoval ochranný val, známy ako Offov val. Mercia však bola definitívna porazená roku 825 v Bitke o Ellandun vo Wilthshire.
Egbertove bitky pokračovali.
Pucov (potok)

Pucov je potok na dolnej Orave, na území okresu Dolný Kubín. Je to ľavostranný prítok Oravy, meria 9,4 km a je tokom IV. rádu.
Prameň.
Pramení v Oravskej vrchovine, v lokalite Malé lány, v nadmorskej výške 762 m n. m., medzi obcami Osádka a Malatiná. 
Opis toku.
Najprv tečie na sever, sprava priberá prítok prameniaci západne od kóty 792 m, následne sa stáča severozápadným smerom. Z ľavej strany potom priberá prítok z oblasti Vaľkovej, nasleduje prítok (2,6 km) pretekajúci obcou Pokryváč a Pucov preteká rovnomennou obcou, kde priberá ďalšie dva pravostranné prítoky prameniace západne od obce Pribiš a ľavostranný prítok zo severozápadného svahu Vlčinca (746,6 m n. m.). Za obcou sa zarezáva do flyšového pásma s odkryvom paleogénnych zlepencov na pravom brehu (PP Pucovské zlepence), z ľavej strany priberá prítok zo severovýchodného svahu Šoltýskeho vrchu (780,8 m n. m.) a stáča sa viac severoseverozápadným smerom. ďalej preteká cez osady Vyšný Mlyn a Nižný Mlyn, kde priberá krátky pravostranný prítok zo severozápadného svahu Muráňa (719,5 m n. m.) a tiež dlhší ľavostranný prítok (2,8 km) spod Zadného Krnáča (738,5 m n. m.). Nasledujú ďalšie prítoky: sprava prítok spod Vrchných lánov, zľava prítok (521,2 m n. m.) zo severného svahu Čela (717,8 m n. m.), znovu sprava prítoky z oblasti Roľkova a zo západného svahu Turíkovho Žiaru (851,5 m n. m.), pričom sa zároveň výrazným oblúkom prehnutým na sever postupne stáča na juh. Napokon preteká obcou Medzibrodie nad Oravou, tu sa v nadmorskej výške cca 487 m n. m. vlieva do Oravy.
Edwin Long

Edwin Longsden Long (* 12. júl 1829, Bath, Spojené kráľovstvo – † 15. máj 1891, Hampstead) bol anglický maliar, orientalista.
Od detstva sa chcel stať maliarom, prihlásil sa aj na štúdium na Royal Academy, ale stále bol odmietaný pre údajný nedostatok výtvarného talentu, čo ho znechutilo natoľko, že sa už potom nepokúšal získať oficiálne vzdelanie. 
V roku 1857 odcestoval do Španielska študovať tamojšie žánrové maliarstvo, ktoré malo vplyv aj na jeho vlastnú tvorbu. Jedným zo španielskych maliarov, ktorý ho výrazne ovplyvnil, bol Bartolomé Esteban Murillo.
Po návrate zo Španielska odcestoval v roku 1874 do Palestíny. Pobyt v tejto krajine ho inšpiroval k tvorbe rozmerných malieb s biblickou tématikou. Tieto obrazy mu priniesli úspech, finančne ho zabezpečili a predovšetkým získal uznanie aj od Royal Academy.
Obrazy Edwina Longa boli uznávané hlavne kvôli dôslednému stvárneniu historických faktov ako aj kvôli ich dokonalému technickému vyhotoveniu, jeho kritikom na nich však prekážala vyumelkovanosť a nehybnosť. 
Roku 1881 sa Edwin Long stal členom Royal Academy.
Zomrel na zápal pľúc vo svojom dome v Hampsteade.
Biela voda (prítok Jasenovského potoka)

Biela voda je potok na dolnej Orave, v južnej časti okresu Dolný Kubín. Je to pravostranný prítok Jasenovského potoka, meria 3,4 km a je tokom V. rádu.
Prameň.
Pramení v Chočských vrchoch, v podcelku Choč, na severozápadnom svahu Veľkého Choča (1 611,0 m n. m.) v nadmorskej výške cca 950 m n. m. 
Opis toku.
Od prameňa tečie na sever krasovou oblasťou, následne sa prudko stáča prechodne na západ, zľava priberá občasný prítok spod Drapáča a prerezáva sa krátkou tiesňavou na úpätí Vŕška (762,8 m n. m.). Ďalej sa stáča severozápadným smerom, vteká do Oravskej vrchoviny, do podcelku Podchočská brázda, zľava priberá krátky prítok z východného svahu Brala (817,4 m n. m.). Napokon sa stáča na západ, preteká obcou Jasenová, z ľavej strany priberá prítok spod sedla Brestová (720 m n. m.) a pokračuje k ústiu na severozápad. Do Jasenovského potoka sa vlieva v obci v nadmorskej výške približne 487 m n. m.
Feridú

Feridú () je jeden z obývaných ostrovov na atole Alif Alif na Maldivách. Počet obyvateľov je 662 (jún 2006), dĺžka ostrova 1 125 m, šírka 575 m. Vzdialenosť od hlavného mesta Male je 88,06 km.
Himandú

Himandú () je jeden z obývaných ostrovov na atole Alif Alif na Maldivách. Počet obyvateľov je 596 (jún 2006), dĺžka ostrova 750 m, šírka 425 m. Vzdialenosť od hlavného mesta Male je 89,49 km.
Málos (Alif Alif)

Málos () je jeden z obývaných ostrovov na atole Alif Alif na Maldivách. Počet obyvateľov je 625 (jún 2006), dĺžka ostrova 975 m, šírka 375 m. Vzdialenosť od hlavného mesta Male je 90,01 km.
Mativeri

Mativeri () je jeden z obývaných ostrovov na atole Alif Alif na Maldivách. Počet obyvateľov je 706 (jún 2006), dĺžka ostrova 775 m, šírka 475 m. Vzdialenosť od hlavného mesta Male je 84,82km.
Europe

Europe môže byť:
Wilhelm Gustloff

Wilhelm Gustloff môže byť:
Český klub skeptikov SISYFOS

Český klub skeptikov SISYFOS (po česky "Český klub skeptiků SISYFOS") je český spolok.
SISYFOS vznikol v roku 1995 a má asi 400 členov. Je súčasťou celosvetového skeptického hnutia, reprezentovaného spolkom "Committee for Skeptical Inquiry". Od roku 2000 je členom Rady vedeckých spoločností ČR. Členom jeho predsedníctva je Jiří Grygar.
Klub každý rok udeľuje anticenu Bludný balvan pod mottom: "Na zvýraznenie prínosu jednotlivcov a rôznych spolkov k mäteniu českej verejnosti a rozvoju kašovitého spôsobu myslenia". V roku 2006 bol prekvapivým laureátom v kategórii družstiev časopis "Vesmír" „za mimořádně zdařilou propagaci nevědeckého myšlení na stránkách tohoto prestižního přírodovědeckého časopisu“..
Anže Kopitar

Anže Kopitar (* 24. august 1987, Jesenice, Slovinsko) je slovinský hokejový útočník. V súčasnosti je kapitánom klubu NHL Los Angeles Kings.
Klubový hokej.
Od sezóny 2004/2005 pôsobil vo Švédsku v tíme Södertälje SK, najskôr v juniorských kategóriach a následne aj v prvom tíme. V roku 2005 ho draftoval v 1. kole z celkového 11. miesta klub NHL – Los Angeles Kings. V septembri 2005 podpísal s Kings nováčikovský kontrakt , no aj nasledujúcu sezónu 2005/2006 strávil vo Švédsku. Svoj prvý zápas v NHL odohral v sezóne 2006/2007, keď 6. októbra 2006 v Anaheime strelil dva góly a stal sa tak vôbec prvým slovinským hokejistom v histórii, ktorý v tejto súťaži nastúpil. Pred sezónou 2008/2009, 11. októbra 2008, podpísal s tímom Los Angeles Kings novú sedemročnú zmluvu, platnú do konca sezóny 2015/2016. V sezóne 2011/2012 dopomohol Kings k zisku Stanleyho pohára, ktorý získal tím prvýkrát vo svojej histórii a zároveň sa stal prvým Slovincom, ktorý tento pohár vyhral. 
V čase lock-outu v NHL v sezóne 2012/2013 pôsobil v druhej najvyššej švédskej súťaži v tíme Mora IK.
V sezóne 2013/2014 sa s Kings opäť tešil zo zisku Stanleyho pohára. Počas sezóny 2015/2016 podpísal s Los Angeles Kings novú osemročnú zmluvu v hodnote 80 miliónov dolárov, ktorá sa skončí až po sezóne 2023/2024. 
V júni 2016 sa stal novým kapitánom Kings. V tomto roku získal zároveň Lady Byng Memorial Trophy a svoju prvú Trofej Franka J. Selkeho.
1. apríla 2019 odohral svoj 1000. zápas v NHL.
Reprezentácia.
Slovinsko reprezentoval na majstrovstvách sveta v juniorských kategóriach do 18 rokov (2003, 2004, 2005) a v kategórii do 20 rokov (2004, 2005, 2006). V seniorskej kategórii na majstrovstvách sveta 2005, 2006, 2007 (prvá divízia), 2008 a 2015. Zúčastnil sa aj ZOH 2014.
V roku 2016 bol na Svetovom pohári kapitánom Tímu Európy.
Jaworzno

Jaworzno je mesto na juhu Poľska v Sliezskom vojvodstve. 96 606 obyvateľov (2005).
Ethelwulf

Ethelwulf (* 795 – † 13. január 858) bol anglosaský kráľ Wessexu. Ako syn Egberta nastúpil na trón po jeho smrti roku 839 a vládol až do roku 858. V roku 851 zničil celú dánsku armádu. Tento masaker sa odohral pri Aclea (súčasný názov Oakley). Nástupcami trónu sa v ďalšom období stali postupne všetci jeho traja synovia.
Capua

Capua je mesto v provincii Caserta, v regióne Kampánia, v Taliansku. Leží asi 25 kilometrov severne od Neapola.
Má do 20 000 obyvateľov.
Dejiny.
Názov Capua pochádza z etruského slova Capue, ktorého význam je neznámy. Marcus Porcius Cato (Cato starší) prisúdil založenie mesta Etruskom. Ako dátum založenia určil 260 rokov pred zmocnením sa mesta Rímom. Odkazuje tým na rok 338 pred Kr., kedy sa mesto podradilo Rímu.
V roku 424 pred Kr. bolo mesto obsadené Samnitmi a v roku 343 pred Kr. požiadalo Rím o pomoc. Capua vstúpila s Rímom do aliancie, na ochranu proti horským kmeňom Samnitov.
V druhej samnitskej vojne sa Capua prejavila ako nespoľahlivý spojenec. V roku 312 pred Kr. bola Capua priamo spojená s Rímom cestou Via Appia.
Dôležitosť Capuy vzrastala počas tretieho storočia pred Kr. a na začiatku druhej púnskej vojny, bola považovaná v dôležitosti zaostávajúca za Rímom a Kartágom iba málo. V tejto vojne sa Capua pridala na stranu Hannibala po tom, čo jej požiadavka toho, aby sa jeden z konzulov volil z Capuy, alebo kvôli tomu, aby si zaistila regionálnu zvrchovanosť v prípade kartáginského víťazstva. Po dlhom obliehaní bola v roku 211 pred Kr. opäť dobytá Rímom a tvrdo potrestaná.
V stredoveku, za Konštantína Veľkého, sú zmienky o prvom kresťanskom kostole v meste. V roku 456 bolo mesto dobyté a zničené Vandalmi.
Roku 841 bolo mesto vypálené Saracénmi. Nové mesto bolo postavené v roku 856, avšak na vzdialenejšom miesto ako stará Capua. Na pôvodnom meste bolo založené mesto Santa Maria Capua Vetere.
Taxislužba

Taxislužba je služba spočívajúca v preprave taxíkom (nazývaným aj taxi, autotaxi). Taxík je operatívne alebo kvázioperatívne prenajímaný (najčastejšie osobný) automobil, často s taxametrom, ktorý zákazníka/predmet odvezie po trase určovanej zákazníkom. 
Prepravu je možné začať kdekoľvek, prípadne na označených alebo na neoznačených stanovištiach, prípadne je možné využiť možnosť dohodnúť si telefonicky individuálne miesto nástupu. Taxislužba patrí medzi najrýchlejšie spôsoby osobnej dopravy. Jej nevýhodou je však spravidla vyššia cena oproti iným druhom dopravy.
Konzul (staroveký Rím)

Konzul bol v čase rímskej republiky najvyšší občiansky a vojenský úradník. Boli volení na jeden rok a v úrade boli stále dvaja. Pôvodne boli volení len z radov patricijov, neskôr (od roku 367 pred Kr.) i z radov plebejcov. V období Rímskej republiky musel konzul dovŕšiť vek aspoň 42 rokov. Bolo možné zastávať úrad konzula aj opakovane (Gaius Marius ho zastával 6-krát, z toho 5-krát za sebou; cisár Augustus až 13-krát).
Ak konzul zomrel v úrade (čo bolo bežné, hlavne pri konzuloch, ktorí sa zúčastňovali bitiek ako velitelia), bol zvolený ďalší konzul. Obaja konzuli mali nedeliteľné právomoci a jeden konzul mohol zasiahnuť proti rozhodnutiu druhého konzula ("ius intercessionis").
Konzuli mali administratívne funkcie (v dobe mieru riadili štát), boli najvyššími vojenskými veliteľmi, zvolávali ľudové zhromaždenia a predkladali na nich návrhy zákonov, boli najvyššími súdnymi úradníkmi. V období vojny bol skúsenejší konzul zvolený za diktátora(druhý zohrával rolu poradcu).Neobčanov mohli trestať priamo (aj na trest smrti), občanov mohli súdiť, ale v prípade trestu smrti mali občania právo odvolať sa k ľudovému zhromaždeniu ("ius provocationis"). Takisto mali silné náboženské funkcie – vykonávali obete, mali právo sledovať nebeské znamenia a vôľu bohov ("ius sacrorum").
Úrad konzulov pretrval až do zániku Rímskej ríše, ale ich moc bola obmedzená. Zoznamy konzulov sa zachovali na nápisoch ("fasti consulares") a v dielach rôznych autorov.
Štátny podnik

Štátny podnik ("š. p.", "ŠP") je vo všeobecnosti vo svete podnik patriaci štátu a/alebo podnik riadený štátom, na Slovensku je štátny podnik typ právnickej osoby, ktorý je predmetom úpravy zákona č. 111/1990 Zb. o štátnom podniku v platnom znení (v Česku bol tento zákon zrušený zákonom ČNR č. 77/1997 Zb. s účinnosťou od 1. 7. 1997). S postavením štátneho podniku úzko súvisí aj zákon č. 92/1991 Zb. o prevode majetku štátu na iné osoby, či nariadenie vlády č. 175/1993 Z.z. o finančnom hospodárení štátnych podnikov.
Podľa uvedeného zákona je to samostatná právnická osoba, ktorá podniká na vlastný účet, ktorej všetky veci a majetkové práva sú majetkom štátu (štátny podnik ich má iba zverené na podnikanie), a ktorá je napojená na štátny rozpočet či štátny fond alebo rozpočet miestneho orgánu štátnej správy.
Dejiny.
Štátne podniky existovali v Česko-Slovensku/prvej slovenskej republike do konca druhej svetovej vojny, od roku 1945 sa z nich postupne utvorili tzv. národné podniky (n.p.); od roku 1951 sa pojem "štátny podnik" nepoužíval. Národný podnik bol hlavným typom hospodárskej organizácie v komunistickom Česko-Slovensku v nasledujúcom období. Od roku 1988 (v rámci tzv. prestavby) boli národné podniky postupne späť premieňané na štátne podniky (štátne podniky boli zavedené zákonom č. 88/1988 Zb. o štátnom podniku, obsahovým predchodcom dnešného zákona). Tesne po nežnej revolúcii (1989) bol prijatý súčasný zákon o štátnom podniku.
Vznik a charakteristika.
Do právnych vzťahov vstupuje vo vlastnom mene a na vlastnú zodpovednosť. Zakladateľom ŠP môže byť ústredný orgán štátnej správy (napr. ministerstvo) alebo miestny orgán štátnej správy (obvodný úrad, krajský lesný úrad). ŠP vzniká dňom zápisu do obchodného registra, návrh na zápis dáva zakladateľ, prikladá zakladateľskú listinu. Návrh na zápis obsahuje meno zakladateľa, názov, sídlo, IČO, predmet činnosti, vymedzenie majetku. Podnik môže hospodáriť s majetkom, ktorý mu bol pri založení zverený do správy, alebo ktorý nadobudol v priebehu svojej činnosti. Majetok je v štátnom vlastníctve, povinne vytvára rezervný fond.
Orgány.
Riaditeľ 
Dozorná rada 
Zrušenie ŠP.
Podnik následne zaniká dňom vymazania z obchodného registru.
Konzul

Konzul môže byť:
Teória steady state

Teória steady state (iné názvy: teória (vesmíru) ustáleného stavu, teória (kvázi)stacionárneho vesmíru, teória pevného stavu, teória nemenného stavu, teória stáleho stavu) je jeden z modelov vesmíru.
Zachováva kozmologický princíp, ktorý tvrdí, že stredná hustota látky a energie každej časti vesmíru (vo veľkej mierke) je rovnaká v čase a priestore.
Táto teória ho napĺňa tak, že predpokladá neustály vznik hmoty z ničoho (pretože inak by sa hustota vesmíru ako celku musela zmenšovať, keďže expanduje).
Teória vznikla v roku 1948 ako alternatíva k teórii Veľkého tresku (Big Bang).
Poissonova konštanta

Poissonova konštanta je pomenovaná po Simeonovi Denisovi Poissonovi a označuje:
Poissonova konštanta (mechanika)

Poissonova konštanta označuje pomer relatívneho predĺženia tyče k jej relatívnemu priečnemu skráteniu – zúženiu pri namáhaní ťahom. Označuje sa písmenom m, je bezrozmerná a v absolútnej hodnote väčšia ako 1. Konštanta je závisla od typu materiálu.
Poissonovo číslo.
V praxi sa častejšie používa prevrátená hodnota Poissonovej konštanty tzv. Poissonovo číslo (alebo Poissonov pomer). Označuje sa gréckym písmenom μ (v niektorých zdrojoch ν). Hodnota je tiež bezrozmerná a pre väčšinu materiálov nadobúda hodnoty z intervalu 0 až 0,5. Platí:
kde
Poissonovo číslo je pre izotropné materiály nezávislé od smeru zaťažovania. Pre anizotropné materiály ako napríklad drevo, alebo kompozity je Poissonovo číslo iné podľa smeru zaťaženia voči štruktúre. 
Z vyššie uvedenej definície vyplýva, že Poissonove číslo je vždy kladné, pretože predstavuje absolútnu hodnotu podielu pomerných deformácií. Pretože pre väčšinu materiálov platí, že sa pri naťahovaní v priečnom smere zužujú a teda
niektoré zdroje uvádzajú definíciu Poissonovho čísla aj v tvare:
Existujú však moderné materiály, ktoré sa pri natiahnutí v jednom smere zväčšia aj v priečnom smere. Pri použití druhého vzťahu majú tieto materiály záporné Poissonove číslo.
Hodnoty.
Hodnoty Poissonovho čísla pre vybrané materiály sú uvedené v tabuľke.
Vzťah medzi modulmi pružnosti.
Pre izotropný materiál dává Poissonovo číslo do súvisisu modul pružnosti v ťahu tzv. Youngov modul s modulom pružnosti v šmyku podľa rovnice:
kde
Zdroje.
Kaiser J., Složka V., Dický J., Jurasov V.: Pružnosť a plasticita I. Alfa, Bratislava 1990.
Li Na

Li Na (* 26. február 1982, Wu-chan, Chu-pej, Čína) je čínska profesionálna tenistka. Počas svojej kariéry vyhrala 4 turnaje WTA v dvojhre a 2 turnaje vo štvorhre.
Alif Alif

Alif Alif (angl. "Alif Alif" alebo "Alifu Alifu") je administratívny atol na Maldivách. Hlavné mesto atolu je Rasdú. Skladá sa z 33 ostrovov, z toho 8 je obývaných. Počet obyvateľov je 6 317. Atol riadi Mohamed Shafeeu. Atol sa nachádza na severnej časti atolu Ari, menšom atole severovýchodne od Ari Rasdhoo, a na osamotenom ostrove severne od Ari Toddú
Neobývané ostrovy.
Alikoirah, Batalá, Bejrumadivaru, Din-nolufinolu, Ellaidú, Eteramadivaru, Fesdú, Fusfinolu, Fusi, Gágandu, Gátufusi, Gangehi, Halaveli, Kandoludú, Kudafolhudú, Kuramati, Mágá, Májjafusi, Madivarufinolu, Madúgali, Mativerífinolu, Mírufenfusi, Musimasgali, Rasdú madivaru, Velidú, Veligandu, Vihamáfaru
Rasdú

Rasdú () je jeden z obývaných ostrovov na atole Alif Alif na Maldivách. Je hlavným mestom atolu. Počet obyvateľov je 867 (jún 2006), dĺžka ostrova 575 m, šírka 400 m. Vzdialenosť od hlavného mesta Male je 58,74 km.
Toddú

Toddú () je jeden z obývaných ostrovov na atole Alif Alif na Maldivách. Počet obyvateľov je 1 461 (jún 2006), dĺžka ostrova 1 675 m, šírka 1 200 m. Vzdialenosť od hlavného mesta Male je 58,74 km.
Greyhound

Greyhound môže byť:
Cërrik

Cërrik alebo Cërriku je mesto v Albánsku, v okrese Elbasan. Leží v nadmorskej výške a počet obyvateľov je 18 764. Sídli tu futbalový klub KS Turbina Cërrik.
Mesto je spojené železnicou s mestom Drač.
Obyvateľstvo je väčšinou zamestnané v drevospracujúcom priemysle a poľnohospodárstve.
Katarínska Huta

Katarínska Huta () je v súčasnosti časť obce Cinobaňa na Slovensku v okrese Poltár.
Dejiny.
1841 – založenie sklárne
Ukulas

Ukulas () je jeden z obývaných ostrovov na atole Alif Alif na Maldivách. Počet obyvateľov je 756 (jún 2006), dĺžka ostrova 1 025 m, šírka 225 m. Vzdialenosť od hlavného mesta Male je 71,91 km.
Oreľ

Oreľ () je jazero v Chabarovskom kraji v Rusku. Má rozlohu . Dosahuje maximálnu hĺbku .
Leží na ľavom brehu Amuru neďaleko jeho ústia. Je s ním spojené prietokom. Do jazera ústia rieky Džali, Bekči a ďalšie.
Alif Dál

Alif Dál (angl. "Alif Dhaal" alebo "Alifu Dhaalu") je administratívny atol na Maldivách. Hlavné mesto atolu je Mahibadú. Skladá sa zo 49 ostrovov, z toho 10 je obývaných. Počet obyvateľov je 8 835 . Atol riadi Abdulla Jameel. Tento administratívny atol sa rozkladá na južnej polovici prírodného atolu Ari.
Neobývané ostrovy.
Alikoirah, Angaagaa, Ariadhoo, Athurugau, Bodufinolhu, Bodukaashihuraa, Bulhaaholhi, Dhehasanulunboihuraa, Dhiddhoofinolhu, Dhiffushi, Dhiggaru, Enboodhoo, Finolhu, Gasfinolhu, Heenfaru, Hiyafushi, Hukurudhoo, Hurasdhoo, Huruelhi, Huvahendhoo, Innafushi, Kalhuhandhihuraa, Kudadhoo, Kudarah, Maafushivaru, Machchafushi, Medhufinolhu, Mirihi, Moofushi, Nalaguraidhoo, Rahddhiggaa, Rangali, Rangalifinolhu, Rashukolhuhuraa, Theluveligaa, Tholhifushi, Thundufushi, Vakarufalhi, Vilamendhoo, Villingili, Villinglivaru
KS Turbina Cërrik

Klubi Sportiv Turbina Cërrik je albánsky futbalový klub v meste Cërrik. Jeho domovský štadión je "Nexhip Trungu Stadium" (6000 miest).
Založený v roku 1956, v sezóne 2006-07 hrá v Albánskej druhej divízii.
STM-1

STM-1 (Synchronous Transport Module) je základná prenosová rýchlosť Synchronous Digital Hierarchy (SDH) technológie (ITU-T) prenosný štandard optickej siete. Jeho prenosová rýchlosť je 155.52 Mbit/s a je to SDH ekvivalent OC-3 (SONET). STM-1 je možné rozdeliť na 63 E1.